title: Rozhodnutie Európskeho parlamentu (EÚ) 2016/1555 z 28. apríla 2016 o absolutóriu za plnenie rozpočtu Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014

text:
               14.9.2016

               SK

               Úradný vestník Európskej únie

               L 246/331

         ROZHODNUTIE EURÓPSKEHO PARLAMENTU (EÚ) 2016/1555
   z 28. apríla 2016
   o absolutóriu za plnenie rozpočtu Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0093/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1077/2011 z 25. októbra 2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (4), a najmä na jeho článok 33,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0124/2016),

               1.

               udeľuje absolutórium výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti za plnenie rozpočtu agentúry za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry na prevádzkové riadenie rozsiahlych informačných systémov v priestore slobody, bezpečnosti a spravodlivosti, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 275.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 286, 1.11.2011, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Rady z 23. januára 1995 o spoločnej pozícii stanovenej na základe článku J.2 Zmluvy o Európskej únii a s ohľadom na rozšírenie pozastavenia určitých obmedzení pokiaľ ide o obchod s Federálnou republikou Juhoslávia (Srbsko a Čierna Hora)

text:
Dôležité právne oznámenie

|

31995D0011

Úradný vestník L 020 , 27/01/1995 S. 0002 - 0002

		Rozhodnutie Radyz 23. januára 1995o spoločnej pozícii stanovenej na základe článku J.2 Zmluvy o Európskej únii a s ohľadom na rozšírenie pozastavenia určitých obmedzení pokiaľ ide o obchod s Federálnou republikou Juhoslávia (Srbsko a Čierna Hora)(95/11/SZBP)RADA EURÓPSKEJ ÚNIE,so zreteľom na Zmluvu o Európskej únii a najmä na jej článok J.2,so zreteľom na rezolúcie 943 (1994) a 970 (1995) prijaté 23. septembra 1994 a 12. januára 1995 Bezpečnostnou radou Organizácie Spojených národov,ROZHODLA TAKTO:Článok 1V súlade s rezolúciami 943 (1994) a 970 (1995) prijatými 23. septembra 1994 a 12. januára 1995 Bezpečnostnou radou Organizácie Spojených národov sa pozastavenie určitých obmedzení pokiaľ ide o obchod s Federálnou republikou Juhoslávia (Srbsko a Čierna Hora) rozširuje.Článok 2Toto rozhodnutie sa uverejní v úradnom vestníku.V Bruseli 23. januára 1995Za RadupredsedaA. Juppé--------------------------------------------------


title: Rozhodnutie Komisie z 24. októbra 2003 o núdzových opatreniach na prevenciu šírenia Diabrotica virgifera Le Conte (oznámené pod číslom dokumentu C(2003) 3880)

text:
Dôležité právne oznámenie

|

32003D0766

Úradný vestník L 275 , 25/10/2003 S. 0049 - 0050

		Rozhodnutie Komisiez 24. októbra 2003o núdzových opatreniach na prevenciu šírenia Diabrotica virgifera Le Conte(oznámené pod číslom dokumentu C(2003) 3880)(2003/766/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 2000/29/ES z 8. mája 2000 o ochranných opatreniach proti zavedeniu organizmov škodlivých pre rastliny alebo rastlinné výrobky do spoločenstva a proti ich rozšíreniu v rámci spoločenstva [1], naposledy zmenenú a doplnenú smernicou Komisie 2003/47/ES [2], a najmä na jej článok 16 ods. 3 tretiu vetu,keďže:(1) Francúzsko a Rakúsko informovali ostatné členské štáty a Komisiu v roku 2002 o vypuknutí nákazy Diabrotica virgifera Le Conte (ďalej uvádzané ako "organizmus") po prvýkrát na svojich príslušných teritóriách a o opatreniach prijatých na ich kontrolu.(2) V roku 2002 sa robil monitoring v oblastiach Talianska, ktoré už boli organizmom zamorené, predovšetkým v oblastiach s monokultúrami kukurice a na miestach potenciálneho výskytu organizmu, ako sú letiská a colnice. Ukazuje sa, že opatrenia na eradikáciu prijaté v oblasti Veneto sú účinné na potlačenie organizmu a výskyt organizmu sa znížil; v Lombardii a Piemonte sa v rôznych provinciách zachytilo mnoho dospelých organizmov a prepuknutie bolo po prvý raz zaznamenané v oblasti Friuli-Venezia Giulia.(3) Nedávna vedecká štúdia robená v spoločenstve o stanovení potenciálu organizmu v rámci spoločenstva ukázala, že v spoločnosti sú prítomné hlavné faktory výskytu, ako sú trofické a klimatické podmienky.(4) Navyše z uvedenej štúdie je zjavné, že organizmus a jeho škodlivé účinky môžu mať signifikantný nepriaznivý vplyv na zdravotný stav rastlín z produkcie kukurice v spoločenstve kvôli potenciálnym ekonomickým stratám, potenciálu zvýšenej nutnosti používania insekticídov a výzvu nájsť alternatívnu plodinu namiesto kukurice pre rotačný cyklus obmeny plodín.(5) Smernica 2000/29/ES zakazuje výlučne zavedenie organizmu do spoločenstva a jeho šírenie v ňom. Nie sú však k dispozícii žiadne opatrenia spoločenstva, keď členské štáty zaznamenajú nové prepuknutia v oblastiach bez výskytu tohto ochorenia alebo keď sa organizmus nájde v raných štádiách rozvoja populácie. Následne by sa takéto opatrenia mali definovať s cieľom eradikácie organizmu v rámci prijateľného časového obdobia.(6) Uvedené opatrenia by mali zahŕňať celkový prieskum prítomnosti organizmu v členských štátoch.(7) Opatrenia by sa mali uplatňovať na kontrolu rozšírenia organizmu v rámci spoločenstva, vymedzenie ohraničených zón, šírenie hostiteľských rastlín, presuny zeme a mechanizmov, rovnako ako rotáciu obmeny plodín vo vymedzených zónach.(8) Je vhodné, aby sa výsledky takých opatrení priebežne vyhodnocovali a aby sa zvažovali následné opatrenia z pohľadu výsledkov uvedeného vyhodnotenia.(9) Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,PRIJALA TOTO ROZHODNUTIE:Článok 1Členské štáty zabezpečia, aby predpokladaný výskyt alebo potvrdený výskyt Diabrotica virgifera le Conte, ďalej uvádzaného ako "organizmus", bol oznámený ich vlastným zodpovedným orgánom v zmysle smernice 2000/29/ES.Článok 21. Členské štáty každý rok urobia oficiálne prieskumy prítomnosti organizmu v oblastiach na svojom území, kde sa pestuje kukurica.2. Bez toho, aby to malo dopad na článok 16 ods. 1 smernice 2000/29/ES, výsledky prieskumov stanovených v odseku 1 sa budú notifikovať Komisii a ostatným členským štátom do 31. decembra každého roka.Článok 31. Keď výsledky prieskumov uvedených v článku 2 potvrdia prítomnosť organizmu v oblastiach, ktoré boli predtým známe ako oblasti bez výskytu tohto organizmu, členské štáty stanovia vymedzené zóny, ktoré pozostávajú z nasledujúcich častí:a) ohnisková zóna okolo poľa, v ktorom sa organizmus zachytil, s polomerom prinajmenšom 1 km ab) bezpečnostná zóna okolo ohniskovej zóny s polomerom prinajmenšom 5 km.Členské štáty na dôvažok môžu definovať aj ochrannú zónu okolo ohniskovej a bezpečnostnej zóny.2. Presné vymedzenie plochy zón uvedených v odseku 1 sa zakladá na prísnych vedeckých zásadách, biológii organizmu, stupni zamorenia, jednotlivých systémoch produkcie hostiteľských rastlín organizmu v príslušnom členskom štáte.3. Keď sa prítomnosť organizmu potvrdí na inom mieste, ako bolo pôvodné miesto zachyteného organizmu situované v ohniskovej zóne, vymedzenie ohraničených zón sa príslušne upraví.4. Ak sa nezachytí výskyt organizmu po dva roky po poslednom roku záchytu, vymedzené zóny prestanú existovať a viac už nebudú potrebné ďalšie opatrenia na eradikáciu uvedené v článku 4.5. Členské štáty informujú ostatné členské štáty a Komisiu o oblastiach zón uvedených v odseku 1 a zároveň im poskytnú mapy s potrebnou mierkou.Článok 41. V každej časti vymedzenej zóny členský štát monitoruje prítomnosť organizmu za použitia feromónových lapačov, ktoré musia byť upravené do podoby roštu a musia sa pravidelne kontrolovať. Druh a počet lapačov, ktoré sa majú používať, ako aj metóda odchytu majú brať do úvahy miestne okolnosti a charakteristiky vymedzených zón.2. Na dôvažok k ustanoveniam odseku 1 členské štáty zabezpečia, aby v ohniskovej zóne:a) nedochádzalo k šíreniu mladých rastliniek Zea mais L. ani ich výhonkov mimo zóny v rámci obdobia výskytu škodlivého organizmu počas roka stanoveného na základe biológie organizmu, hladiny záchytu organizmu, prevažujúcich klimatických podmienok v príslušnom členskom štáte, aby sa zabezpečilo, že organizmus sa nebude šíriť;b) nedochádzalo k šíreniu zeme z kukuričných polí z vnútra ohniskovej zóny na miesta mimo nej;c) kukurica sa nezbierala v období výskytu organizmu v priebehu roka stanoveného na základe biológie organizmu, hladiny záchytu organizmu, prevažujúcich klimatických podmienok v príslušnom členskom štáte, aby sa zabezpečilo, že organizmus sa nebude šíriť;d) na kukuričných poliach sa rotácia plodín robila tak, aby počas obdobia troch za sebou nasledujúcich rokov sa kukurica pestovala iba raz alebo aby sa kukurica nepestovala dva roky po poslednom roku záchytu v celej ohniskovej zóne;e) v roku výskytu organizmu a v nasledujúcom roku sa robili príslušné opatrenia proti organizmu na kukuričných poliach, a to až do konca obdobia kladenia vajíčok;f) poľnohospodárske mechanizmy používané na kukuričných poliach boli predtým, ako opustia zónu, očistené od všetkej zeme a zvyškov.g) náletové rastliny kukurice sa odstránili z polí neosiatych kukuricou.3. Na dôvažok k ustanoveniam odseku 1 členské štáty zabezpečia, aby v bezpečnostnej zóne prinajmenšom:a) rotácia plodín sa robila tak, aby sa počas každého obdobia dvoch za sebou nasledujúcich rokov kukurica pestovala iba raz alebob) v roku výskytu organizmu, ako aj v nasledujúcom roku, sa príslušne ošetrili kukuričné polia proti organizmu.4. Na dôvažok k ustanoveniam odseku 1 členské štáty môžu stanoviť, aby sa v ochrannej zóne robila rotácia plodín tak, aby sa počas obdobia dvoch za sebou nasledujúcich rokov kukurica pestovala iba raz.Článok 5Členské štáty poskytnú Komisii a ostatným členským štátom do 31. decembra každého roka informácie o:- oblastiach zón uvedených v článku 3 ods. 5,- stanovených dátumoch a ich zdôvodnení stanovených v článku 4 ods. 2 body a) a c),- vykonanom ošetrení stanovenom v článku 4 ods. 2 bod e) a v článku 4 ods. 3 bod b).Článok 6Členské štáty najneskôr do 1. decembra 2003 prispôsobia opatrenia, ktoré prijali s cieľom prevencie šírenia organizmu, a to tak, aby dané opatrenia boli v súlade s týmto rozhodnutím, a bezodkladne informujú Komisiu o prispôsobených opatreniach.Článok 7Komisia prehodnotí realizáciu tohto rozhodnutia do 28. februára 2005 a do 28. februára každého nasledujúceho roka.Článok 8Toto rozhodnutie je adresované členským štátom.V Bruseli 24. októbra 2003Za KomisiuDavid Byrnečlen Komisie[1] Ú. v. ES L 169, 10.7.2000, s. 1.[2] Ú. v. ES L 138, 5.6.2003, s. 47.--------------------------------------------------


title: Rozhodnutie Rady 2012/503/SZBP z  13. septembra 2012 , ktorým sa mení a dopĺňa rozhodnutie 2010/452/SZBP o pozorovateľskej misii Európskej únie v Gruzínsku (EUMM Georgia)

text:
               14.9.2012

               SK

               Úradný vestník Európskej únie

               L 249/13

         ROZHODNUTIE RADY 2012/503/SZBP
   z 13. septembra 2012,
   ktorým sa mení a dopĺňa rozhodnutie 2010/452/SZBP o pozorovateľskej misii Európskej únie v Gruzínsku (EUMM Georgia)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 12. augusta 2010 prijala rozhodnutie 2010/452/SZBP (1), podľa ktorého pokračuje pozorovateľská misia Európskej únie v Gruzínsku (ďalej len „EUMM Georgia“ alebo „misia“) zriadená 15. septembra 2008. Účinnosť uvedeného rozhodnutia sa skončí 14. septembra 2012.

               (2)

               Politický a bezpečnostný výbor (PBV) 15. mája 2012 schválil odporúčania týkajúce sa posúdenia budúcnosti EUMM Georgia na strategickej úrovni.

               (3)

               EUMM Georgia by sa mala predĺžiť o ďalšie obdobie dvanásť mesiacov na základe jej súčasného mandátu.

               (4)

               Misia bude prebiehať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy.

               (5)

               Rozhodnutie 2010/452/SZBP by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/452/SZBP sa týmto mení a dopĺňa takto:

               1.

               V článku 7 sa odsek 3 nahrádza takto:
               „3.   Všetok personál dodržiava minimálne bezpečnostné operačné normy misie a bezpečnostný plán misie podporujúci bezpečnostnú politiku Únie v teréne. Pokiaľ ide o ochranu utajovaných skutočností EÚ, ktoré sú personálu zverené pri výkone jeho povinností, všetok personál dodržiava bezpečnostné zásady a minimálne normy ustanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (2).

               2.

               Článok 12 sa nahrádza takto:
               „Článok 12
               Bezpečnosť
               1.   Veliteľ civilnej operácie riadi plánovanie bezpečnostných opatrení vedúceho misie a v súlade s článkami 5 a 9 zabezpečuje ich riadne a účinné plnenie v rámci EUMM Georgia.
               2.   Vedúci misie je zodpovedný za bezpečnosť misie a dodržiavanie minimálnych bezpečnostných požiadaviek, ktoré sa vzťahujú na misiu, v súlade s politikou Únie v oblasti bezpečnosti personálu nasadeného mimo Únie v operačnej kapacite podľa hlavy V zmluvy a jej podporných dokumentov.
               3.   Vedúcemu misie pomáha vyšší bezpečnostný úradník misie (Senior Mission Security Officer – SMSO), ktorý podlieha vedúcemu misie a zároveň udržiava úzky funkčný vzťah s Európskou službou pre vonkajšiu činnosť (ESVČ).
               4.   Personál EUMM Georgia sa pred prevzatím povinností zúčastní povinnej bezpečnostnej prípravy v súlade s operačným plánom (OPLAN). Absolvuje tiež pravidelné doškoľovanie na mieste pôsobenia, ktoré organizuje SMSO.
               5.   Vedúci misie zabezpečí ochranu utajovaných skutočností EÚ v súlade s rozhodnutím 2011/292/EÚ.“

               3.

               V článku 14 ods. 1 sa dopĺňa tento pododsek:
               „Referenčná suma určená na pokrytie výdavkov spojených s misiou v období od 15. septembra 2012 do 14. septembra 2013 je 20 900 000 EUR.“

               4.

               Článok 16 sa nahrádza takto:
               „Článok 16
               Sprístupnenie utajovaných skutočností
               1.   VP je oprávnený sprístupniť tretím štátom pridruženým k tomuto rozhodnutiu podľa vhodnosti a v súlade s potrebami misie utajované skutočnosti a dokumenty EÚ do stupňa utajenia ‚CONFIDENTIEL UE/EU CONFIDENTIAL‘, ktoré boli vypracované na účely misie, v súlade s rozhodnutím Rady 2011/292/EÚ.
               2.   VP je rovnako oprávnený v súlade s operačnými potrebami misie sprístupniť OSN a OBSE utajované skutočnosti a dokumenty EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi OSN a OBSE.
               3.   V prípade konkrétnej a okamžitej operačnej potreby je VP tiež oprávnený sprístupniť hostiteľskému štátu akékoľvek utajované skutočnosti a dokumenty EÚ do stupňa utajenia ‚RESTREINT UE/EU RESTRICTED‘, ktoré boli vypracované na účely misie, v súlade s rozhodnutím 2011/292/EÚ. Na tento účel sa vypracujú dohody medzi VP a príslušnými orgánmi hostiteľského štátu.
               4.   VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o tejto misii a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (3).
               5.   VP môže právomoc uvedenú v odsekoch 1 až 4, ako aj spôsobilosť uzatvárať dohody uvedené v odsekoch 2 a 3 udeliť osobám, ktoré patria pod jeho právomoc, civilnému veliteľovi operácie a/alebo vedúcemu misie.

               5.

               Článok 17 sa nahrádza takto:
               „Článok 17
               Preskúmanie misie
               Politickému a bezpečnostnému výboru sa každých šesť mesiacov predloží preskúmanie misie na základe správy vedúceho misie a ESVČ.“

               6.

               V článku 18 sa druhý odsek nahrádza takto:
               „Účinnosť stráca 14. septembra 2013.“.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 13. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 213, 13.8.2010, s. 43.

      (2)  Ú. v. EÚ L 141, 27.5.2011, s. 17.“

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).“


title: Rozhodnutie Rady (EÚ) 2017/1192 z 26. júna 2017 o pozícii, ktorá sa má v mene Európskej únie zaujať v Európskom výbore pre vypracovanie noriem v oblasti vnútrozemskej plavby (CESNI) a na plenárnom zasadnutí Ústrednej komisie pre plavbu na Rýne (CCNR), pokiaľ ide o prijatie noriem týkajúcich sa technických požiadaviek na plavidlá vnútrozemskej plavby

text:
               5.7.2017

               SK

               Úradný vestník Európskej únie

               L 172/10

         ROZHODNUTIE RADY (EÚ) 2017/1192
   z 26. júna 2017
   o pozícii, ktorá sa má v mene Európskej únie zaujať v Európskom výbore pre vypracovanie noriem v oblasti vnútrozemskej plavby (CESNI) a na plenárnom zasadnutí Ústrednej komisie pre plavbu na Rýne (CCNR), pokiaľ ide o prijatie noriem týkajúcich sa technických požiadaviek na plavidlá vnútrozemskej plavby
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91 ods. 1 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Cieľom opatrení Únie v odvetví vnútrozemskej plavby by malo byť zabezpečenie jednotnosti pri tvorbe technických požiadaviek na plavidlá vnútrozemskej plavby uplatňovaných v Únii.

               (2)

               Európsky výbor pre vypracovanie noriem v oblasti vnútrozemskej plavby (CESNI) bol zriadený 3. júna 2015 v rámci Ústrednej komisie pre plavbu na Rýne (CCNR) s cieľom vypracovať technické normy pre vnútrozemskú plavbu v rôznych oblastiach, najmä pokiaľ ide o plavidlá, informačné technológie a posádku.

               (3)

               Pre efektívnu dopravu na vnútrozemských vodných cestách je dôležité, aby boli technické požiadavky na plavidlá v rámci rozličných právnych systémov v Európe vzájomne zlučiteľné a čo najviac harmonizované. Predovšetkým, členské štáty, ktoré sú zároveň členmi CCNR, by mali byť oprávnené podporovať rozhodnutia o harmonizácii pravidiel CCNR s pravidlami uplatňovanými v Únii.

               (4)

               Očakáva sa, že CESNI prijme na svojom zasadnutí 6. júla 2017 európsku normu týkajúcu sa technických požiadaviek na plavidlá vnútrozemskej plavby (ďalej len „norma ES-TRIN“) 2017/1.

               (5)

               V norme ES-TRIN 2017/1 sa stanovujú jednotné technické požiadavky potrebné na zaistenie bezpečnosti plavidiel vnútrozemskej plavby. Obsahuje ustanovenia týkajúce sa stavby lodí, vybavenia a zariadení pre plavidlá vnútrozemskej plavby, osobitné ustanovenia týkajúce sa konkrétnych kategórií plavidiel, napríklad osobných plavidiel, tlačených konvojov alebo kontajnerových plavidiel, ustanovenia týkajúce sa zariadenia s automatickým identifikačným systémom, ustanovenia týkajúce sa identifikácie plavidla, vzoru osvedčení a registra, prechodné ustanovenia, ako aj pokyny na uplatňovanie technickej normy.

               (6)

               Smernicou Európskeho parlamentu a Rady (EÚ) 2016/1629 (1) sa zruší smernica Európskeho parlamentu a Rady 2006/87/ES (2) s účinnosťou od 7. októbra 2018. V prílohe II k smernici (EÚ) 2016/1629 sa uvádza, že technické požiadavky platné pre plavidlá sú požiadavky stanovené v norme ES-TRIN 2015/1. Komisia je splnomocnená aktualizovať uvedený odkaz na najnovšie znenie normy ES-TRIN a stanoviť dátum jej uplatňovania.

               (7)

               Norma ES-TRIN 2017/1 bude mať teda vplyv na smernicu (EÚ) 2016/1629.

               (8)

               Únia nie je členom CCNR ani CESNI. Je preto nevyhnutné, aby Rada oprávnila členské štáty na vyjadrenie pozície Únie v uvedených orgánoch, pokiaľ ide o prijatie normy ES-TRIN 2017/1,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene j Únie zaujať v Európskom výbore pre vypracovanie noriem v oblasti vnútrozemskej plavby 6. júla 2017, je súhlas s prijatím európskej normy, ktorou sa stanovujú technické požiadavky na plavidlá vnútrozemskej plavby (ďalej len „norma ES-TRIN“) 2017/1, a súvisiacej skúšobnej normy Inland AIS 2017/1.
   2.   Pozíciou, ktorá sa má v mene Únie zaujať na plenárnom zasadnutí Ústrednej komisie pre plavbu na Rýne (CCNR), na ktorom sa rozhoduje o technických požiadavkách pre plavidlá vnútrozemskej plavby, je podporiť všetky návrhy na zosúladenie technických požiadaviek s technickými požiadavkami ustanovenými v norme ES-TRIN 2017/1, a to aj pokiaľ ide o nadobudnutie účinnosti a prechodné ustanovenia.
   Článok 2
   1.   Členské štáty, konajúc spoločne v záujme Únie, vyjadria pozíciu Únie uvedenú v článku 1 ods. 1.
   2.   Uvedené členské štáty, ktoré sú členmi CCNR, konajúc spoločne v záujme Únie, vyjadria pozíciu Únie uvedenú v článku 1 ods. 2.
   Článok 3
   Menšie technické zmeny pozícií uvedených v článku 1 možno dohodnúť bez toho, aby bolo potrebné ďalšie rozhodnutie Rady.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 26. júna 2017

            Za Radu

            predseda

         J. MIZZI

      (1)  Smernica Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú technické požiadavky na lode vnútrozemskej plavby, ktorou sa mení smernica 2009/100/ES a ktorou sa zrušuje smernica 2006/87/ES (Ú. v. EÚ L 252, 16.9.2016, s. 118).

      (2)  Smernica Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS (Ú. v. EÚ L 389, 30.12.2006, s. 1).


title: 2013/441/EÚ: Vykonávacie rozhodnutie Komisie z  20. augusta 2013 , ktorým sa určuje dátum začatia prevádzky vízového informačného systému (VIS) v ôsmom regióne

text:
               21.8.2013

               SK

               Úradný vestník Európskej únie

               L 223/15

         VYKONÁVACIE ROZHODNUTIE KOMISIE
   z 20. augusta 2013,
   ktorým sa určuje dátum začatia prevádzky vízového informačného systému (VIS) v ôsmom regióne
   (2013/441/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 767/2008 z 9. júla 2008 o vízovom informačnom systéme (VIS) a výmene údajov o krátkodobých vízach medzi členskými štátmi (nariadenie o VIS) (1), a najmä na jeho článok 48 ods. 3,
   keďže:

               (1)

               Podľa vykonávacieho rozhodnutia Komisie 2012/274/EÚ z 24. apríla 2012, ktorým sa určuje druhý súbor regiónov pre začatie prevádzky vízového informačného systému (VIS) (2), do ôsmeho regiónu, v ktorom by sa zhromažďovanie a prenos údajov do VIS mali začať v prípade všetkých žiadostí o víza, patria Argentína, Bolívia, Brazília, Čile, Kolumbia, Ekvádor, Paraguaj, Peru, Uruguaj a Venezuela.

               (2)

               Členské štáty oznámili Komisii, že prijali potrebné technické a právne opatrenia na zhromažďovanie a prenos údajov uvedených v článku 5 ods. 1 nariadenia o VIS do VIS pre všetky žiadosti v uvedenom regióne vrátane opatrení na zhromažďovanie a/alebo prenos údajov v mene iného členského štátu.

               (3)

               Keďže tým bola splnená podmienka stanovená v prvej vete článku 48 ods. 3 nariadenia o VIS, musí sa určiť dátum začatia prevádzky VIS v ôsmom regióne.

               (4)

               Vzhľadom na potrebu stanoviť dátum začatia prevádzky VIS v blízkej budúcnosti by toto rozhodnutie malo nadobudnúť účinnosť dňom jeho uverejnenia v Úradnom vestníku Európskej únie.

               (5)

               Keďže nariadenie o VIS je založené na schengenskom acquis, Dánsko v súlade s článkom 5 Protokolu o postavení Dánska pripojeného k Zmluve o Európskej únii a Zmluve o založení Európskeho spoločenstva, informovalo o transpozícii nariadenia o VIS do svojho vnútroštátneho práva. Dánsko je preto v súlade s medzinárodným právom povinné vykonávať toto rozhodnutie.

               (6)

               Toto rozhodnutie predstavuje vývoj ustanovení schengenského acquis, na ktorých sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (3). Spojené kráľovstvo preto týmto rozhodnutím nie je viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (4). Írsko preto týmto rozhodnutím nie je viazané ani nepodlieha jeho uplatňovaniu.

               (8)

               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis
                   (5), ktoré patria do oblasti uvedenej v článku 1 bode B rozhodnutia Rady 1999/437/ES o určitých vykonávacích predpisoch k uvedenej dohode (6).

               (9)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (7), ktoré patria do oblasti uvedenej v článku 1 bode B rozhodnutia Rady 1999/437/ES v spojení s článkom 3 rozhodnutia Rady 2008/146/ES (8).

               (10)

               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (9), ktoré patria do oblasti uvedenej v článku 1 písm. B rozhodnutia 1999/437/ES v spojení s článkom 3 rozhodnutia Rady 2011/350/EÚ (10).

               (11)

               Pokiaľ ide o Cyprus, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 3 ods. 2 aktu o pristúpení z roku 2003.

               (12)

               Pokiaľ ide o Bulharsko a Rumunsko, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 aktu o pristúpení z roku 2005.

               (13)

               Pokiaľ ide o Chorvátsko, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 aktu o pristúpení z roku 2011,

         PRIJALA TOTO ROZHODNUTIE:
   Článok 1
   Vízový informačný systém začne prevádzku vo ôsmom regióne, ktorý je určený vykonávacím rozhodnutím 2012/274/EÚ, 5. septembra 2013.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

   Článok 3
   Toto rozhodnutie sa uplatňuje v súlade so zmluvami.

      V Bruseli 20. augusta 2013

            Za Komisiu

            predseda

         José Manuel BARROSO

      (1)  Ú. v. EÚ L 218, 13.8.2008, s. 60.

      (2)  Ú. v. EÚ L 134, 24.5.2012, s. 20.

      (3)  Ú. v. ES L 131, 1.6.2000, s. 43.

      (4)  Ú. v. ES L 64, 7.3.2002, s. 20.

      (5)  Ú. v. ES L 176, 10.7.1999, s. 36.

      (6)  Ú. v. ES L 176, 10.7.1999, s. 31.

      (7)  Ú. v. EÚ L 53, 27.2.2008, s. 52.

      (8)  Ú. v. EÚ L 53, 27.2.2008, s. 1.

      (9)  Ú. v. EÚ L 160, 18.6.2011, s. 21.

      (10)  Ú. v. EÚ L 160, 18.6.2011, s. 19.


title: Rozhodnutie Rady 2005/848/ES z  29. novembra 2005 , ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu, a ktorým sa zrušuje rozhodnutie 2005/722/ES

text:
               30.11.2005

               SK

               Úradný vestník Európskej únie

               L 314/46

      ROZHODNUTIE RADY 2005/848/ES
   z 29. novembra 2005,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu, a ktorým sa zrušuje rozhodnutie 2005/722/ES
   RADA EURÓPSKEJ ÚNIE,
   so zreteľom na nariadenie (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu (1), a najmä na jeho článok 2 ods. 3,
   keďže:

               (1)

               Rada 17. októbra 2005 prijala rozhodnutie 2005/722/ES, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom za účelom boja proti terorizmu a ktorým sa zrušuje rozhodnutie 2005/428/SZBP (2).

               (2)

               Bolo rozhodnuté prijať aktualizovaný zoznam osôb, skupín a subjektov, na ktoré sa vzťahuje nariadenie (ES) č. 2580/2001,

         ROZHODLA TAKTO:
   Článok 1
   Zoznam ustanovený v článku 2 ods. 3 nariadenia (ES) č. 2580/2001 znie: Rozhodnutie Rady

               1.

               OSOBY:

                           1.

                           ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), dátum narodenia: 1.2.1966, miesto narodenia: Alžír (Alžírsko), (člen al-Takfir a al-Hijra);

                           2.

                           ABOUD, Maisi (alias švajčiarsky Abderrahmane), dátum narodenia: 17.10.1964, miesto narodenia: Alžír (Alžírsko), (člen al-Takfir a al-Hijra);

                           3.

                           AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), dátum narodenia: 26.6.1967, miesto narodenia: Qatif-Bab al Shamal, Saudská Arábia; občan Saudskej Arábie;

                           4.

                           AL-NASSER, Abdelkarim Hussein Mohamed, miesto narodenia: Al Ihsa, Saudská Arábia; občan Saudskej Arábie;

                           5.

                           AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut, Saudská Arábia; občan Saudskej Arábie;

                           6.

                           ARIOUA, Azzedine, dátum narodenia: 20.11.1960, miesto narodenia: Costantine (Alžírsko), (člen al-Takfir a al-Hijra);

                           7.

                           ARIOUA, Kamel (alias Lamine Kamel), dátum narodenia: 18.8.1969, miesto narodenia: Constantine (Alžírsko), (člen al-Takfir a al-Hijra);

                           8.

                           ASLI, Mohamed (alias Dahmane Mohamed), dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra);

                           9.

                           ASLI, Rabah, dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra);

                           10.

                           ATWA, Ali (alias BOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu;

                           11.

                           DARIB, Noureddine (alias Carreto; alias Zitoun Mourad), dátum narodenia: 1.2.1972, miesto narodenia: Alžírsko, (člen al-Takfir a al-Hijra);

                           12.

                           DJABALI, Abderrahmane (alias Touil), dátum narodenia: 1.6.1970, miesto narodenia: Alžírsko, (člen al-Takfir a al-Hijra);

                           13.

                           EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), dátum narodenia: 10.7.1965 alebo 11.7.1965, miesto narodenia: El Dibabiya, Saudská Arábia; občan Saudskej Arábie;

                           14.

                           FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko), (člen al-Takfir a al-Hijra);

                           15.

                           IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu;

                           16.

                           LASSASSI, Saber (alias Mimiche), dátum narodenia: 30.11.1970, miesto narodenia: Constantine (Alžírsko) (člen al-Takfir a al-Hijra);

                           17.

                           MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555;

                           18.

                           MOKTARI, Fateh (alias Ferdi Omar) dátum narodenia: 26.12.1974, miesto narodenia: Hussein Dey (Alžírsko), (člen al-Takfir a al-Hijra);

                           19.

                           MUGHNIYAH, Imad Fa'iz (alias MUGHNIYAH, Imad Fayiz), starší spravodajský dôstojník hnutia HIZBALLÁH, dátum narodenia: 7.12.1962, miesto narodenia: Tayr Dibba, Libanon, číslo pasu: 432298 (Libanon);

                           20.

                           NOUARA, Farid, dátum narodenia: 25.11.1973, miesto narodenia: Alžír (Alžírsko) (člen al-Takfir a al-Hijra);

                           21.

                           RESSOUS, Hoari (alias Hallasa Farid), dátum narodenia: 11.9.1968, miesto narodenia: Alžír (Alžírsko), (člen al-Takfir a al-Hijra);

                           22.

                           SEDKAOUI, Noureddine (alias Nounou), dátum narodenia: 23.6.1963, miesto narodenia: Alžír (Alžírsko), (člen al-Takfir a al-Hijra);

                           23.

                           SELMANI, Abdelghani (alias Gano), dátum narodenia: 14.6.1974, miesto narodenia: Alžír (Alžírsko), (člen al-Takfir a al-Hijra);

                           24.

                           SENOUCI, Sofiane, dátum narodenia: 15.4.1971, miesto narodenia: Hussein Dey (Alžírsko), (člen al-Takfir a al-Hijra);

                           25.

                           SISON, Jose Maria (alias Armando Liwanag, alias Joma, vedúci Komunistickej strany Filipín vrátane NPA), dátum narodenia: 8.2.1939, miesto narodenia: Cabugao, Filipíny;

                           26.

                           TINGUALI, Mohammed (alias Mouh di Kouba), dátum narodenia: 21.4.1964, miesto narodenia: Blida (Alžírsko), (člen al-Takfir a al-Hijra).

               2.

               SKUPINY A SUBJEKTY:

                           1.

                           Organizácia Abu Nidal [Abu Nidal Organisation (ANO)], [(alias Revolučná rada Fatah (Fatah Revolutionary Council), Arabské revolučné brigády (Arab Revolutionary Brigades), Čierny september (Black September) a Revolučná organizácia moslimských socialistov (Revolutionary Organisation of Socialist Muslims)]

                           2.

                           Brigáda mučeníkov Al Aqsa (Al-Aqsa Martyr's Brigade);

                           3.

                           Nadácia Al-Aqsa e.V.;

                           4.

                           Al-Takfir a Al-Hijra;

                           5.

                           Aum Shinrikyo (alias AUM, alias Najvyššia pravda Aum, alias Aleph);

                           6.

                           Babbar Khalsa;

                           7.

                           Komunistická strana Filipín vrátane Novej ľudovej armády [New People’s Army (NPA)], Filipíny, spojená s Jose Mariom C. Sisonom (alias Armando Liwanag, alias Joma, vedúci Komunistickej strany Filipín vrátane NPA);

                           8.

                           Gama'a al-Islamiyya (Islamská skupina), (alias Al-Gama'a al-Islamiyya, IG);

                           9.

                           Islamský front veľkých východných bojovníkov (IBDA-C);

                           10.

                           Hamas (vrátane Hamas-Izz al-Din al-Qassem);

                           11.

                           Hizbal Mudžahidín (HM);

                           12.

                           Nadácia Svätej zeme pre ochranu a rozvoj (Holy Land Foundation for Relief and Development);

                           13.

                           Medzinárodná federácia sikhskej mládeže [International Sikh Youth Federation (ISYF)];

                           14.

                           Kahane Chai (Kach);

                           15.

                           Strana kurdských pracujúcich (PKK), (alias KADEK; alias KONGRA-GEL);

                           16.

                           Organizácia Mujahedin-e Khalq (MEK alebo MKO) [okrem Národnej rady odporu Iránu (NCRI)], [alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov];

                           17.

                           Národná oslobodzovacia armáda Kolumbie (Ejército de Liberación Nacional);

                           18.

                           Front oslobodenia Palestíny (PLF);

                           19.

                           Palestínsky islamský džihád (PIJ);

                           20.

                           Ľudový front za oslobodenie Palestíny (PFLP);

                           21.

                           Hlavné veliteľstvo ľudového frontu za oslobodenie Palestíny, (alias PFLP-Hlavné veliteľstvo, alias PFLP-GC);

                           22.

                           Revolučné ozbrojené sily Kolumbie [Fuerzas armadas revolucionarias de Columbia (FARC)];

                           23.

                           Revolučná ľudová oslobodzovacia armáda/front/strana (DHKP/C) [alias Devrimci Sol (Revolučná ľavica), Dev Sol];

                           24.

                           Svetlý chodník [Sendero Luminoso (SL)];

                           25.

                           Stichting Al Aqsa (alias Stichting Al Aqsa Nederland, alias Al Aqsa Nederland);

                           26.

                           Spojené sebaobranné sily/skupina Kolumbie [Autodefensas Unidas de Colombia (AUC)].

         Článok 2
   Rozhodnutie 2005/722/ES sa týmto zrušuje.
   Článok 3
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho uverejnenia.

      V Bruseli 29. novembra 2005

            Za Radu

            predseda

         A. JOHNSON

      (1)  Ú. v. ES L 344, 28.12.2001, s. 70. Nariadenie naposledy zmenené a doplnené nariadením Komisie (ES) č. 1207/2005 (Ú. v. EÚ L 197, 28.7.2005, s. 16).

      (2)  Ú. v. EÚ L 272, 18.10.2005, s. 15 a korigendum (Ú. v. EÚ L 276, 21.10.2005, s. 70).


title: 2010/107/CFSP: Rozhodnutie Rady 2010/107/SZBP z  22. februára 2010 , ktorým sa predlžuje mandát osobitného zástupcu Európskej únie pre mierový proces na Blízkom východe

text:
               23.2.2010

               SK

               Úradný vestník Európskej únie

               L 46/8

         ROZHODNUTIE RADY 2010/107/SZBP
   z 22. februára 2010,
   ktorým sa predlžuje mandát osobitného zástupcu Európskej únie pre mierový proces na Blízkom východe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 21. júla 2003 prijala jednotnú akciu 2003/537/SZBP (1), ktorou sa Marc OTTE vymenúva za osobitného zástupcu Európskej únie (OZEÚ) pre mierový proces na Blízkom východe.

               (2)

               Rada 16. februára 2009 prijala jednotnú akciu 2009/136/SZBP (2), ktorou sa mandát OZEÚ mení a dopĺňa a predlžuje do 28. februára 2010.

               (3)

               Mandát OZEÚ by sa mal predĺžiť do 31. augusta 2010. Môže sa však ukončiť skôr, ak o tom rozhodne Rada na odporúčanie vysokého predstaviteľa Únie pre zahraničné veci a bezpečnostnú politiku (VP) po nadobudnutí účinnosti rozhodnutia o vytvorení Európskej služby pre vonkajšiu činnosť.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky tak, ako sú uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát Marca OTTEHO ako osobitného zástupcu Európskej únie (EÚ) pre mierový proces na Blízkom východe sa týmto predlžuje do 31. augusta 2010. Môže sa však ukončiť skôr, ak o tom rozhodne Rada na odporúčanie VP po nadobudnutí účinnosti rozhodnutia o vytvorení Európskej služby pre vonkajšiu činnosť.
   Článok 2
   Politické ciele
   1.   Mandát OZEÚ vychádza z cieľov politiky Európskej únie týkajúcej sa mierového procesu na Blízkom východe.
   2.   Tieto ciele zahŕňajú:

               a)

               vytvorenie dvoch štátov – Izraela a demokratického, životaschopného, mierového a zvrchovaného palestínskeho štátu – ktoré by žili vedľa seba, oddelené bezpečnými a uznávanými hranicami a v normálnych vzťahoch so svojimi susedmi, v súlade s rezolúciami Bezpečnostnej rady Organizácie Spojených národov (OSN) 242(1967), 338(1973), 1397(2002) a 1402(2002) a so zásadami madridskej konferencie;

               b)

               vyriešenie izraelsko-sýrskej otázky a izraelsko-libanonskej otázky;

               c)

               spravodlivé vyriešenie zložitej otázky Jeruzalema a spravodlivé, perspektívne a akceptované riešenie problému palestínskych utečencov;

               d)

               nadviazanie na proces z Annapolisu, ktorého cieľom je dohoda o konečnom statuse a vytvorenie palestínskeho štátu vrátane posilnenia úlohy Kvarteta ako ochrancu cestovnej mapy, najmä vzhľadom na monitorovanie plnenia povinností, ktoré obom stranám vyplývajú z cestovnej mapy, a v súlade so všetkým medzinárodným úsilím o dosiahnutie komplexného mieru medzi Arabmi a Izraelom;

               e)

               stanovenie udržateľného a účinného spôsobu pôsobenia polície pod palestínskym vedením v súlade s najlepšími medzinárodnými normami a v súčinnosti s programami Únie v oblasti budovania inštitúcií, ako aj s ďalším medzinárodným úsilím vyvíjaným v širšom kontexte bezpečnostného sektora vrátane reformy trestného súdnictva;

               f)

               opätovné otvorenie hraničných prechodov pásma Gazy vrátane hraničného prechodu v Rafahu, najmä na splnenie prísnych humanitárnych požiadaviek obyvateľstva, a zabezpečenie prítomnosti tretej strany pod podmienkou súhlasu oboch strán v súčinnosti s úsilím Únie v oblasti budovania inštitúcií.

         3.   Tieto ciele vychádzajú zo záväzku Únie:

               a)

               spolupracovať so stranami a partnermi medzinárodného spoločenstva, najmä v rámci blízkovýchodného Kvarteta, s cieľom využiť každú príležitosť na nastolenie mieru a zabezpečenie slušnej budúcnosti pre všetkých obyvateľov tohto regiónu;

               b)

               ďalej pomáhať vo vykonávaní politických a administratívnych reforiem na palestínskych územiach, ako aj vo volebnom procese a bezpečnostných reformách;

               c)

               v plnej miere prispievať k budovaniu mieru, ako aj k obnove palestínskeho hospodárstva ako neoddeliteľnej súčasti regionálneho rozvoja.

         4.   OZEÚ podporuje činnosť VP v regióne, a to aj v rámci blízkovýchodného Kvarteta.
   Článok 3
   Mandát
   Na účely dosiahnutia cieľov politiky OZEÚ vykonáva tento mandát:

               a)

               poskytuje aktívny a účinný príspevok Únie k činnostiam a iniciatívam, ktoré vedú k definitívnemu urovnaniu izraelsko-palestínskeho konfliktu, ako aj izraelsko-sýrskeho a izraelsko-libanonského konfliktu;

               b)

               podporuje a udržiava úzke styky so všetkými stranami mierového procesu na Blízkom východe, s inými krajinami tohto regiónu, členmi blízkovýchodného Kvarteta a inými príslušnými krajinami, ako aj s OSN a inými príslušnými medzinárodnými organizáciami s cieľom spolupracovať s nimi pri posilňovaní mierového procesu;

               c)

               zabezpečuje trvalú prítomnosť Únie na danom území a na príslušných medzinárodných fórach a prispievať ku krízovému riadeniu a prevencii;

               d)

               pozoruje a podporuje mierové rokovania medzi stranami a podľa potreby poskytuje poradenstvo a sprostredkovateľskú pomoc Únie;

               e)

               na požiadanie prispieva k vykonávaniu medzinárodných dohôd dosiahnutých medzi stranami a nadväzuje s nimi diplomatické rokovania v prípade porušenia podmienok týchto dohôd;

               f)

               venuje osobitnú pozornosť činiteľom, ktoré majú vplyv na regionálny rozmer mierového procesu na Blízkom východe;

               g)

               udržiava konštruktívne vzťahy so signatármi dohôd v rámci mierového procesu s cieľom podporovať dodržiavanie základných noriem demokracie vrátane dodržiavania ľudských práv a zásad právneho štátu;

               h)

               prispieva k vykonávaniu politiky EÚ v oblasti ľudských práv a usmernení EÚ pre oblasť ľudských práv, najmä pokiaľ ide o deti a ženy v oblastiach postihnutých konfliktom, a to najmä sledovaním a riešením vývoja v tomto smere;

               i)

               podáva správy o možnostiach účasti Únie na mierovom procese a o najlepšom spôsobe realizácie iniciatív Únie a prebiehajúceho úsilia Únie súvisiaceho s mierovým procesom na Blízkom východe, ako je napríklad príspevok Únie k palestínskym reformám, a zahrnutia politických aspektov príslušných rozvojových projektov Únie;

               j)

               monitoruje kroky oboch strán pri vykonávaní cestovnej mapy a v otázkach, ktoré by mohli ohroziť výsledok rokovaní o trvalom statuse, s cieľom umožniť blízkovýchodnému Kvartetu lepšie posúdiť, či ju zúčastnené strany dodržiavajú;

               k)

               zapája sa do širšej spolupráce v oblasti reformy bezpečnostného sektora v súčinnosti s Európskou komisiou a koordinátorom USA pre bezpečnosť a uľahčuje spoluprácu v bezpečnostných otázkach so všetkými príslušnými aktérmi;

               l)

               prispieva k lepšiemu pochopeniu úlohy Únie medzi mienkotvornými osobnosťami regiónu.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu, pričom podlieha právomoci VP.
   2.   Politický a bezpečnostný výbor (PBV) udržiava s OZEÚ nadštandardné vzťahy a je jeho hlavným kontaktným bodom s Radou. PBV poskytuje OZEÚ v rámci jeho mandátu strategické usmernenie a politické vedenie bez toho, aby boli dotknuté právomoci VP.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. marca 2010 do 31. augusta 2010 je 730 000 EUR.
   2.   Výdavky financované zo sumy ustanovenej v odseku 1 sú oprávnené od 1. marca 2010. Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat personálu, ktorý členský štát alebo inštitúcia Únie vyšle k OZEÚ, zabezpečí dotknutý členský štát alebo inštitúcia Únie. Experti, ktorých vyšlú členské štáty na Generálny sekretariát Rady, sa tiež môžu umiestniť k OZEÚ. Medzinárodní zmluvní zamestnanci musia byť štátnymi príslušníkmi členského štátu.
   3.   Všetok vyslaný personál naďalej podlieha administratívnej právomoci vysielajúceho členského štátu alebo inštitúcie Únie, vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa podľa potreby dohodnú s hostiteľskými stranami. Členské štáty a Komisia poskytnú na dosiahnutie tohto cieľa všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (3), a to najmä pri manipulácii s utajovanými skutočnosťami EÚ.
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým dôležitým informáciám.
   2.   Delegácia Únie a/alebo členské štáty podľa potreby zabezpečia logistickú podporu v regióne.
   Článok 10
   Bezpečnosť
   OZEÚ prijme v súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy, ako aj v súlade so svojím mandátom a bezpečnostnou situáciou v územnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti personálu, ktorý priamo podlieha jeho právomoci, konkrétne:

               a)

               stanoví bezpečnostný plán konkrétnej misie, ktorý vychádza z usmernení Generálneho sekretariátu Rady a obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a pohotovostný a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžadujú podmienky v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelil Generálny sekretariát Rady;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá VP, Rade a Komisii písomné správy o ich vykonávaní a iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV poskytovať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. Pomáha zabezpečiť, aby všetky nástroje Únie v teréne pôsobili jednotne na účely splnenia politických cieľov Únie. Činnosti OZEÚ sa koordinujú s činnosťami Komisie, ako aj podľa potreby s činnosťami iných OZEÚ, ktorí pôsobia v tomto regióne. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke styky s vedúcim delegácie Únie a vedúcimi misií členských štátov, ktorí vyvíjajú maximálne úsilie na pomoc OZEÚ pri vykonávaní jeho mandátu. OZEÚ na miestnej úrovni politicky usmerňuje vedúceho policajnej misie Európskej únie na palestínskych územiach (EUPOL COPPS) a veliteľa pomocnej hraničnej misie Európskej únie na hraničnom priechode v Rafahu (PHM EÚ v Rafahu). OZEÚ a veliteľ civilnej operácie sa podľa potreby vzájomne radia. OZEÚ nadväzuje styky aj s inými medzinárodnými a regionálnymi aktérmi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne preskúmava. OZEÚ predloží na konci svojho mandátu VP, Rade a Komisii správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. marca 2010.
   Článok 15
   Uverejnenie
   Toto rozhodnutie sa uverejní v Úradnom vestníku Európskej únie.

      V Bruseli 22. februára 2010

            Za Radu

            predsedníčka

         C. ASHTON

      (1)  Ú. v. EÚ L 184, 23.7.2003, s. 45.

      (2)  Ú. v. EÚ L 46, 17.2.2009, s. 65.

      (3)  Ú. v. ES L 101, 11.4.2001, s. 1.